**Βήματα επίλυσης εξισώσεων 1ου Βαθμού με έναν άγνωστο.**

**-1- ΛΥΣΗ ΕΞΙΣΩΣΗΣ ΜΕ ΕΝΑΝ ΑΓΝΩΣΤΟ (χωρίς παρονομαστές)**

**1.** Αν έχει παρενθέσεις :κάνω επιμεριστική για να "φύγουν" οι παρενθέσεις.

**2.** Χωρίζω γνωστούς από αγνώστους. Δηλ: τους άγνωστους όρους (που έχουν χ) τους μεταφέρω στο 1ο μέλος και τους αριθμούς στο 2ο μέλος.

**ΠΡΟΣΟΧΗ** : Όταν **αλλάζω μέλος** σε έναν όρο **αλλάζω και το πρόσημο.**

**3.** Κάνω πράξεις. (αναγωγή ομοίων όρων) και καταλήγω στη μορφή αχ=β

**4**. Διαιρώ και τα δύο μέλη της εξίσωσης με τον συντελεστή του αγνώστου . ( δηλαδή τον αριθμό που είναι "μπροστά" στο χ)

**-2- ΛΥΣΗ ΕΞΙΣΩΣΗΣ ΜΕ ΕΝΑΝ ΑΓΝΩΣΤΟ ( με παρονομαστές)**

**ΠΡΩΤΑ** : Κάνω απαλοιφή παρονομαστών δηλαδή τους "διώχνω" ως εξής:

1. Βρίσκω το ΕΚΠ των παρονομαστών.

2. Πολλαπλασιάζω **ΚΑΘΕ όρο** της εξίσωσης με το ΕΚΠ.

3. Όπου υπάρχει παρονομαστής απλοποιείται με το ΕΚΠ.

4. Κάνω πράξεις στους αριθμητές που έχουν μείνει. Δηλ. επιμεριστικές κλπ. (προσοχή: για να μη κάνω λάθος μετά την απλοποίηση καλύτερα να βάζω παρενθέσεις στους αριθμητές και όχι να κάνω την επιμεριστική με τον αριθμητή κατευθείαν)

5. Συνεχίζω όπως την περίπτωση -1-